open-index/open-wikipedia-markdown huggingface dataset:
Χαφέζ

Ο **Khwāja Šamsu d-Dīn Muḥammad Hāfez-e Šīrāzī** (Περσικά: خواجه شمس‌الدین محمد حافظ شیرازی), γνωστός με το ψευδώνυμο **Χαφέζ** (726/1325-6 – 792/1390 ή 791/1389) ήταν Πέρσης λυρικός ποιητής, ένας από τους σπουδαιότερους στην τέχνη της ποιητικής φόρμας που ονομάζεται «γκαζάλ» (περσ. غزل, ghazal).
## Βιογραφία
Γεννήθηκε στην πόλη Σιράζ, σημαντικό πολιτιστικό κέντρο της εποχής, όπου έζησε το μεγαλύτερο μέρος της ζωής του κοντά στους κύκλους της αυλής της δυναστείας Muzaffarid. Πιθανότερο έτος γέννησής του θεωρείται το 726/1325-6, ωστόσο έχουν προταθεί επίσης τα έτη 717/1317 και 720/1320. Ελάχιστα είναι γνωστά με βεβαιότητα για την παιδική του ηλικία, την εκπαίδευσή του ή την οικογενειακή του κατάσταση και πολλές πτυχές της ζωής του επιχειρείται να αντληθούν μέσα από το έργο του. Ο πατέρας του, Μπαχά αλ-Ντιν (ή Καμάλ αλ-Ντιν), πέθανε όταν ο Χαφέζ ήταν βρέφος, αφήνοντας την οικογένεια σε δύσκολη οικονομική κατάσταση. Το επίθετο Khwāja [Χατζά] που αποτελεί τμήμα του ονόματός του ήταν σε χρήση από ευγενείς. Από νεαρή ηλικία, φαίνεται πως έδειξε μεγάλη ικανότητα στην αποστήθιση του Κορανίου, ώστε να αποκτήσει και τον τίτλο του «Χαφέζ», ενώ εικάζεται πως ήταν επίσης ικανός στην ερμηνεία του Κορανίου (tafsīr), καθώς και στην απαγγελία του (talawwut). Από τη μελέτη του έργου του πιστεύεται πως ήταν γνώστης των ισλαμικών επιστημών και της περσικής λογοτεχνίας, ενώ ο ίδιος ειδικεύτηκε στη σπουδή της θεολογίας. 
  
Η πιο ώριμη περίοδος του Χαφέζ συμπίπτει χρονικά με τη βασιλεία του Σαχ Σουντζά (759-86/1358-84), κατά την οποία η φήμη του εξαπλώθηκε σε ολόκληρη την Περσία αλλά και στην Ινδία. Με δεδομένη τη στενή σχέση του με τον Σάχη, πιθανολογείται πως έλαβε διοικητική θέση υπό την ηγεμονία του. Αρκετά πανηγυρικά γκαζάλ του Χαφίζ, καθώς και μια ωδή, είναι αφιερωμένες στον Σάχη Σουντζά. Πιστεύεται πάντως πως για διάστημα περίπου δέκα ετών υπέπεσε σε δυσμένεια, με αποτέλεσμα ο Χαφίζ να εγκαταλείψει για δύο χρόνια τη Σιράζ για το Ισφαχάν και το Γιαζντ. 

Παρά το θρύλο που θέλει τον Χαφέζ να επεξεργάζεται τη συλλογή ποιημάτων του (Ντιβάν) ήδη από το 770/1368, κανένα σχετικό χειρόγραφο αυτής της περιόδου δεν διασώζεται. Η πρώτη έκδοση της χρονολογείται μετά το θάνατό του και υπήρξε έργο του μαθητή του Μουχαμάντ Γκουλαντάμ. Σε αυτή βασίστηκαν οι πολυάριθμες μεταγενέστερες εκδόσεις, οι οποίες ωστόσο εμφανίζουν σημαντικές διαφορές μεταξύ τους. 

Η επίδραση του έργου του αποτυπώνεται στην παραδοσιακή περσική μουσική και την περσική καλλιγραφία. Ο τάφος του Χαφέζ στο Σιράζ (Hāfezieh) αποτελεί σήμερα ένα από τα κύρια αξιοθέατα της πόλης.

## Παραπομπές


## Πηγές
* Lewisohn, L., ed. (2010), *Hafiz and the Religion of Love in Classical Persian Poetry*, I.B. Tauris
* "Hafiz", *The Encyclopedia of Islam*, Vol. III, E.J. Brill, Leiden: 1997, σ. 55-7

## Εξωτερικοί σύνδεσμοι

Κατηγορία:Πέρσες ποιητές
Μπαζιλούτσο

Το **Μπαζιλούτσο** () είναι ακατοίκητο ηφαιστειογενές νησί του Αρχιπελάγους των Αιολίδων, με έκταση μόλις 0,6 τετραγωνικών χιλιομέτρων. Πιστεύεται ότι οι Έλληνες της Μεγάλης Ελλάδας το ονόμαζαν *Ικεσία*, το ίδιο όμως υποστηρίζεται και για τη γειτονική Παναρέα.

Σύμφωνα με τους γεωλόγους, το Μπαζιλούτσο αποτελείται από ρυόλιθο που ξεκίνησε να δημιουργείται από εναποθέσεις λάβας πριν από περίπου 54.000 χρόνια - επομένως είναι το νεότερο νησί των Αιολίδων. Ίχνη ηφαιστειακής δραστηριότητας (απελευθέρωση αερίων) εντοπίζονται μέχρι και σήμερα στον πυθμένα ΝΑ του νησιού.

Πάνω στο νησί αλλά και σε σημεία που σήμερα σκεπάζονται από θάλασσα, έχουν ανακαλυφθεί δομές που μαρτυρούν ανθρώπινη εγκατάσταση κατά την αρχαιότητα: απομεινάρια ενός μικρού λιμανιού, τείχος, μωσαϊκά και μια σκάλα χαραγμένη πάνω στον βράχο που οδηγεί στο υψηλότερο σημείο του νησιού. Το πιο πιθανό είναι πως εκεί είχε την έπαυλή του κάποιος εύπορος Ρωμαίος κατά την αυτοκρατορική περίοδο.

Αργότερα (πιθανά έως τον 19ο αι.) στο νησί υπήρξαν υποτυπώδεις γεωργικές εκμεταλλεύσεις από κατοίκους του Στρόμπολι και της Παναρέα, που στις μέρες μας έχουν εγκαταλειφθεί. Από αυτήν την περίοδο έχουν απομείνει λίγα ερείπεια.

Κατηγορία:Αιολίδες Νήσοι
Καβάτσι

Το **Καβάτσι** είναι ένα από τα πιο ενεργά υποβρύχια ηφαίστεια στο νοτιοδυτικό Ειρηνικό Ωκεανό. Βρίσκεται νότια της νήσου Βανγκούνου στις Νήσους Σολομώντα. Το όνομά του προέρχεται μια θαλάσσια θεά της ομάδας νησιών της Νέας Γεωργίας και αναφέρεται επίσης σε τοπικό επίπεδο ως Rejo te Kavachi (Ο φούρνος του Καβάτσι). Το ηφαίστειο έχει αναδυθεί και στη συνέχεια έχει πάλι έρθει στην επιφάνεια της θάλασσας. Αυτό έχει συμβεί τουλάχιστον οκτώ φορές από την έκρηξη του καταγράφηκε (για πρώτη φορά) το 1939.

Τον Μάιο του 2000, μια διεθνής ερευνητική ομάδα του CSIRO, με ερευνητικό σκάφος *FRANKLIN*, διόρθωσαν τη θέση του ηφαιστείου, με συντεταγμένες 8° 59.65'S, 157° 58.23'E. Εκείνη την εποχή ο εξαερισμός του ηφαιστείου ήταν κάτω από την επιφάνεια της θάλασσας, ωστόσο συχνές εκρήξεις είχαν εκτοξεύσει τηγμένη λάβα μέχρι και 70 μ. πάνω από την επιφάνεια της θάλασσας, και θειώδες λοφία ατμού έως 500 μέτρα. Η ομάδα χαρτογράφησε ένα σχεδόν κωνικό κομμάτι να αναδύεται από 1.100 μ. βάθος, με το ηφαίστειο να έχει βασική διάμετρο περίπου 8 χιλιόμετρα.

Όταν το ηφαίστειο εξερράγη το 2003, μια δεκαπεντάμετρη, σε ύψος, νήσος σχηματίστηκε πάνω από την επιφάνεια της θάλασσας, αλλά εξαφανίστηκε αμέσως μετά. Πρόσθετες εκρηκτικές δραστηριότητα παρατηρήθηκαν και αναφέρθηκαν το Μάρτιο του 2004 και τον Απρίλιο του 2007.

Κατηγορία:Γεωγραφία των νήσων Σολομώντα
Κατηγορία:Ηφαιστειογενή νησιά
Ιωάννης Γεωργαντάς

Ο **Ιωάννης Γεωργαντάς** ήταν Έλληνας πολιτικός του 19ου αιώνα.

## Βιογραφικά στοιχεία
Γεννήθηκε στην Αθήνα τον Νοέμβριο του 1850. Πατέρας του ήταν ο πρώην γερουσιαστής και στρατηγός Αντώνιος Γεωργαντάς. 

Πήγε στο σχολείο στην Αθήνα και μετά σπούδασε στο Εθνικό Πανεπιστήμιο, όπου και αναγορεύτηκε διδάκτωρ της νομικής. Διορίστηκε γραμματέας του υπουργικού συμβουλίου στο πρώτο υπουργείο του Τρικούπη το 1875. Παραιτήθηκε όμως το ίδιο έτος με την πτώση του υπουργείου αυτού. 

Έβαλε υποψηφιότητα στην επαρχία Λεβαδείας το 1881 και ψηφίστηκε βουλευτής στις εκλογές της 4ης Ιανουαρίου του 1882. 

## Πηγές
* 

Κατηγορία:Βουλευτές Λεβαδείας
Κατηγορία:Βουλευτές Αττικοβοιωτίας
Ορνιθοληστής

Ο **Ορνιθοληστής** ήταν ένα είδος δεινοσαύρου και πιο συγκεκριμένα είναι ένα είδος μικρού θηριόποδου με μήκος δύο μέτρα από το ρύγχος ως την ουρά. Έζησε στο ύστερο Ιουράσιο, πριν περίπου 154 εκατομμύρια χρόνια. Το είδος είναι γνωστό από ένα και μοναδικό μέχρι σήμερα σκελετό, ο οποίος ανακαλύφθηκε στο Ουαϊόμινγκ το 1900.

Ο Ορνιθοληστής όπως λέει και το όνομά του ήταν πολύ ικανός ληστής αυγών. Τα αρσενικά είχαν χνουδωτό, λευκό φτέρωμα με χρυσοκίτρινο ρύγχος, τα οποία αναδεικνύονταν κατά τη διάρκεια της εαρινής και της θερινής εποχής του ζευγαρώματος με ένα έντονα κόκκινο λοφίο και με κόκκινες, μαύρες και μπλε κηλίδες και ραβδώσεις. Τα θηλυκά είχαν υπόλευκο άσπρο φτέρωμα με σποραδικές μαύρες και γκρι κηλίδες, όμως το κεφάλι τους ήταν φαλακρό και είχε κόκκινο κεραμιδί χρώμα όπως του σημερινού γύπα.

Τα αρσενικά και τα θηλυκά επέλεγαν ένα σύντροφο για όλη τους τη ζωή και ανέτρεφαν 3 με 4 νεοσσούς κάθε χρόνο. Ζευγάρια Ορνιθοληστών θα συναντούσαμε σε τόπους φωλιάσματος σαυρόποδων.

Τα ζώα αυτά δεν είχαν κάποια συγκεκριμένη κατοικία, καθώς ακολουθούσαν τα κοπάδια των σαυρόποδων, ώστε να μπορούν να τρέφονται με τα αυγά τους και να ταΐζουν τους νεοσσούς τους.

## Πηγές
*Διαδρομές στον κόσμο των δεινοσαύρων, Henry Gee και Luis V. Rey

Κατηγορία:Σαυρίσχια
Στρομπολίκιο

Το **Στρομπολίκιο** (Strombolicchio) είναι μια ακατοίκητη βραχονησίδα στο ΒΑ άκρο του Αρχιπελάγους των Αιολίδων. Φιλοξενεί έναν αυτόματο φάρο που λειτουργεί με ηλιακή ενέργεια.

Στην πραγματικότητα ένας βράχος από βασάλτη ανθεκτικό στη διάβρωση, το Στρομπολίκιο είναι ό,τι απέμεινε από έναν ηφαιστειακό κρατήρα που έσβησε πριν από περίπου 200.000 χρόνια, όταν η δραστηριότητα μεταφέρθηκε λίγο νοτιότερα, και εν συνεχεία σκεπάστηκε από τα ίδια τα υλικά του. Από έναν άλλο κρατήρα του ίδιου ηφαιστείου, ο οποίος παραμένει ενεργός ως τις μέρες μας, δημιουργήθηκε αργότερα το Στρόμπολι που απέχει μόλις ένα ναυτικό μίλι.

Η κορυφή της νησίδας βρίσκεται 43 μέτρα πάνω από την επιφάνεια της θάλασσας. Ένα τμήμα της έγινε επίπεδο στις αρχές του 20ού αι. για να χτιστεί ο φάρος. Είναι επισκέψιμη για τους τουρίστες χάρη σε μια σκάλα από σκυρόδεμα. 

## Εξωτερικοί σύνδεσμοι

* Ενδιαφέρον άρθρο για τη γεωλογική σχέση του Στρομπολίκιο με το Στρόμπολι.

Κατηγορία:Αιολίδες Νήσοι
Σύμβουλος επαγγελματικού προσανατολισμού

**Σύμβουλος επαγγελματικού προσανατολισμού** είναι ο επιστήμονας, ο οποίος μέσω των γνώσεων του και επιστημονικών εργαλείων, προσπαθεί να ανιχνεύσει τις κλίσεις και τα ενδιαφέροντα ενός ανθρώπου και να τα συνδυάσει με εκπαιδευτικές και επαγγελματικές επιλογές. Είναι ο επιστήμονας ο οποίος μέσω της έγκυρης πληροφόρησης θα βοηθήσει το μαθητή, το νέο και τον άνεργο να κάνει εύστοχες επιλογές για την εκπαίδευση του και την επαγγελματική του σταδιοδρομία. 

Κατηγορία:Επαγγέλματα
Κατηγορία:Εργασία
Βουταδιένιο

* Ονομασία δύο (2) ισομερών αλκαδιένιων:
# Βουταδιένιο-1,2 ή **μεθυλαλλένιο**.
# Βουταδιένιο-1,3 ή **διβινύλιο**.

* Συχνά υπονοείται το δεύτερο ισομερές, επειδή είναι πολύ πιο γνωστό και έχει περισσότερες και σημαντικότερες εφαρμογές.
Boeing 717

Το **Boeing 717** είναι ένα δικινητήριο αεριωθούμενο αεροσκάφος το οποίο κατασκευάστηκε για να εξυπηρετήσει την αγορά 100 θέσεων. Το αεροσκάφος σχεδιάστηκε και προωθήθηκε από την McDonnell Douglas ως συνέχεια του McDonnell Douglas DC-9. Η πρώτη παραγγελία έγινε τον Οκτώβριο του 1995. Ωστόσο το 1997 η Boeing συγχωνεύτηκε με τη McDonnell Douglas πριν από την παραγωγή του.  Η παραγωγή του τύπου ολοκληρώθηκε τον Μάιο του 2006, αφού είχαν παραχθεί συνολικά 156 μονάδες.

## Τεχνικά χαρακτηριστικά

Πηγές: Boeing 717 Characteristics 717 Airport planning report Boeing 717 Specifications

## Δείτε επίσης

### Αεροσκάφη που σχετίζονται με την ανάπτυξη του Boeing 717
* McDonnell Douglas DC-9
* McDonnell Douglas MD-80
* McDonnell Douglas MD-90

### Παρόμοια αεροσκάφη
* Airbus A318
* Antonov An-148
* BAe 146
* Boeing 737
* Bombardier CRJ1000
* Bombardier CSeries
* COMAC ARJ21
* Embraer E-Jet
* Fokker 100
* Sukhoi Superjet 100
* Tupolev Tu-334
* Yakovlev Yak-42

## Παραπομπές


## Εξωτερικοί σύνδεσμοι

* Σελίδα του κατασκευαστή για το αεροσκάφος 
* Φωτογραφίες του αεροσκάφους στο Airliners.net 

Κατηγορία:Πολιτικά αεροσκάφη
717
Κρίστιαν Βουλφ

Ο **Κρίστιαν Βουλφ** (*Christian Wilhelm Walter Wulff*, 19 Ιουνίου 1959) είναι Γερμανός δικηγόρος και πολιτικός, ο οποίος ανέλαβε τα καθήκοντα Προέδρου ύστερα από την παραίτηση του Χορστ Κέλερ στις 31 Μαΐου - η επίσημη ανάληψη των καθηκόντων του έγινε στις 2 Ιουλίου. Παρ' ολ' αυτά, στις 17 Φεβρουαρίου 2012 ανακοίνωσε την παραίτηση του απ' την προεδρία της Γερμανίας, λόγω σκανδάλου με στεγαστικά δάνεια. Διετέλεσε Πρωθυπουργός της Κάτω Σαξονίας μεταξύ 2003 και 2010.

## Βιογραφία

Ο Κρίστιαν Βίλχελμ Βάλτερ Βουλφ γεννήθηκε στις 19 Ιουνίου 1959 στο Όσναμπρικ της Κάτω Σαξονίας. Ο πατέρας του εγκατέλειψε την οικογένειά του και έτσι μεγάλωσε με την μητέρα του. Σπούδασε Νομική στο Πανεπιστήμιο του Όσναμπρικ. Αφού έλαβε μέλος στην νεολαία της Χριστιανοδημοκρατικής Ένωσης, ο Βουλφ έθεσε την υποψηφιότητά του για πρωθυπουργός της Κάτω Σαξονίας το 1994, ωστόσο ηττήθηκε από τον Γκέρχαρντ Σρέντερ. Ο Βουλφ παρέμεινε μέλος της αντιπολίτευσης στο κοινοβούλιο της Κάτω Σαξονίας μέχρι το 2003, όπου εξελέγη πρωθυπουργός του ομόσπονδου κρατιδίου, τερματίζοντας την κυριαρχία του Σοσιαλδημοκρατικού κόμματος. Στις 30 Ιουνίου 2010, ο Κρίστιαν Βουλφ εξελέγη πρόεδρος της Γερμανίας, κερδίζοντας 625 ψήφους από τους συνολικά 1242 στην Ομοσπονδιακή Συνέλευση. Είναι ο νεαρότερος πρόεδρος της Γερμανίας (51 ετών) και ο πρώτος Ρωμαιοκαθολικός πρόεδρος της Γερμανίας ύστερα από 40 χρόνια (τελευταίος ήταν ο Χάινριχ Λίμπκε). Αλλά, στις 17 Φεβρουαρίου 2012 ανακοίνωσε την παραίτηση του απ' την θέση αυτή, γι' αυτό και θα τον αντικαταστήσει προσωρινά ο Χορστ Ζεεχόφερ.

## Παραπομπές


Κατηγορία:Πρόεδροι της Γερμανίας
Κατηγορία:Γερμανοί δικηγόροι
Πρωτάθλημα καλαθοσφαίρισης Α1 εθνικής κατηγορίας ανδρών 1998-1999

Το **πρωτάθλημα της περιόδου 1998-1999** κατέκτησε ο Παναθηναϊκός για 21η φορά στην ιστορία του. Πρώτος στην κανονική διάρκεια του πρωταθλήματος τερμάτισε ο Ολυμπιακός αλλά στον τελικό των Play Off ηττήθηκε από τον Παναθηναϊκό με 3-2 νίκες. Οι ομάδες που υποβιβάστηκαν ήταν ο Απόλλων Πατρών και ο Παπάγου.

## Κανονική Περίοδος
### Βαθμολογία

*Ο Πανιώνιος είχε μία ήττα με μηδενισμό.

### Αποτελέσματα

*Ο αγώνας Πανιωνίου-ΑΕΚ διεκόπη 25 δευτερόλεπτα πριν τη λήξη λόγω επεισοδίων και η γηπεδούχος ομάδα μηδενίστηκε

## Play Off

### Α' Φάση (στις 2 νίκες)
Συμμετείχαν οι ομάδες που κατέλαβαν τις θέσεις 5-12 στην κανονική περίοδο.

### Προημιτελικοί (στις 2 νίκες)
Στη διοργάνωση εισήλθαν οι ομάδες των θέσεων 1-4.

### Ημιτελικοί (στις 2 νίκες)

### Θέσεις 3–4 (στις 3 νίκες)

Σημείωση1: Ο Άρης επικράτησε με 75–64, αλλά ο ΠΑΟΚ κατέθεσε και κέρδισε ένσταση για αντικανονική συμμετοχή των παικτών του Άρη Μιούρσεπ και Αγγελίδη, οι οποίοι είχαν βρεθεί θετικοί σε έλεγχο ντόπινγκ. Ο αγώνας κατωχυρώθηκε υπέρ του ΠΑΟΚ με 0–20 στα χαρτιά.

### Τελικοί
Στους τελικούς ο Παναθηναϊκός έσπασε το πλεονέκτημα έδρας του Ολυμπιακού στον τελευταίο αγώνα και κατέκτησε το πρωτάθλημα για δεύτερη συνεχή χρονιά.

## Τελική κατάταξη

*Την πρόκριση στο κύπελλο Σαπόρτα κέρδισαν οι δύο καλύτερες ομάδες του Κυπέλλου Ελλάδας, από όσες δεν κέρδισαν τη συμμετοχή τους στην Ευρωλίγκα.

## Κορυφαίοι αθλητές

## Παραπομπές


## Πηγές
*Τα Νέα 29-03-1999
*Αποτελέσματα και στατιστικά, παλαιότερη έκδοση ιστότοπου του ΕΣΑΚΕ
*Βαθμολογία Ιστότοπος archive.sport.gr
*Κανονική περίοδος Ιστότοπος archive.sport.gr
*Τα πλέι οφ Ιστότοπος archive.sport.gr



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1998 1999
Πρωταθλημα Ελλαδος Α1 Ανδρων 1998 1999
Αυτοκινούμενος εκτοξευτής πυραύλων

Ο **αυτοκινούμενος εκτοξευτής πυραύλων**, γνωστός και ως όχημα μεταφορέας-ανορθωτής-εκτοξευτής (transporter erector launcher - TEL), είναι στρατιωτικό όχημα, συνηθέστερα θωρακισμένο, που μπορεί να μεταφέρει, να ανυψώσει σε θέση βολής και να εκτοξεύσει έναν ή περισσότερους βαλλιστικούς πυραύλους. Τέτοια οχήματα υπάρχουν για πυραύλους επιφανείας-αέρος (επ/αε) και για πυραύλους επιφανείας-επιφανείας (επ/επ). 
Παλαιότερα οι βαλλιστικοί  πύραυλοι εκτοξεύονταν από σταθερές, καθορισμένες τοποθεσίες, που αποτελούσαν μόνιμες βάσεις πυραυλικών εγκαταστάσεων, συνήθως σε κορυφογραμμές και μικρά οροπέδια, κάνοντάς τους όμως πιο ευάλωτους σε αιφνίδιες ή τακτικές επιθέσεις, από τη στιγμή που είχαν επισημανθεί από τον εχθρό, καθώς δεν ήταν εύκολη η μεταφορά τους. Αν γινόταν, εν τέλει, η μετεγκατάστασή τους σε νέα τοποθεσία, η ενεργοποίησή τους στη νέα θέση διαρκούσε πολλές ώρες ή ακόμη και ημέρες.

Ο μεταφορέας-ανορθωτής-εκτοξευτής με ραντάρ (transporter erector launcher and radar - TELAR) είναι ίδιος με τον TEL, αλλά περιλαμβάνει επίσης και μέρος ή ολόκληρο το σύστημα ραδιοεντοπισμού, που είναι απαραίτητο για την τηλεκατεύθυνση του(ων) βαλλιστικών πυραύλου(ων). Τέτοιου είδους οχήματα έχουν τη δυνατότητα να είναι αυτόνομα, αυξάνοντας σε μεγάλο βαθμό την αποτελεσματικότητά τους. Μπορούν, δηλαδή, να ενεργοποιηθούν ανεξάρτητα από την παρουσία και την κατάσταση των οχημάτων υποστήριξης. Συνηθέστερα ένας αυτοκινούμενος εκτοξευτής (TEL / TELAR) μπορεί να έχει ρυμουλκούμενο όχημα επί του οποίου φέρεται το σύστημα ραδιοεντοπισμού όπου ο τηλεκατευθυντήρας μπορεί να περιστρέφεται ολοκυκλικά, κινούμενος και καθ΄ ύψος.

Αντιθέτως, ένας μεταφορέας-εκτοξευτής με ραντάρ (transporter launcher and radar - TLAR) είναι ίδιος με ένα TELAR χωρίς την ικανότητα ανόρθωσης του πυραύλου (προφανώς διότι ο πύραυλος που φέρει δεν χρειάζεται να ανεγερθεί για εκτόξευση).

Συνήθως ένας αριθμός από αυτοκινούμενους εκτοξευτές (TELs και TELARs) υπάγονται σε ένα εποχούμενο κέντρο διοίκησης βαλλιστικών πυραύλων (Command Post Vehicle - CP ή CPV) που επιχειρησιακά μπορεί να ανήκει σε μονάδες πυροβολικού ή πολεμικής αεροπορίας. Ακόμη, μπορούν να χρησιμοποιούν πληροφορίες για τον στόχο τους, οι οποίες παρέχονται από ραντάρ εντοπισμού, κατάδειξης και τηλεκατεύθυνσης (Target acquisition, designation and guidance radar - TADAGR ή απλώς TAR).

Το πυραυλικό σύστημα "Πατριώτης" ή σύστημα πυραύλων Patriot χρησιμοποιεί τη συντομογραφία MEL - Κινητοί Ανορθωτές-Εκτοξευτές (προφέρεται "μιλ"), αντί για τον χαρακτηρισμό ως ρυμολκούμενο όχημα εκτόξευσης.

## Εικόνες


Image:s-300V.jpg|Το ρωσικό SA-12 TEL σε λειτουργία διαμετακόμισης. 
Image:sa10_1.jpg|Το ρωσικό SA-10 TEL έτοιμο για εκτόξευση.
Image:Pluton 034.jpg|Ένας γαλλικός πύραυλος Πλούτων σε κατάσταση μεταφοράς.


## Παραπομπές


Κατηγορία:Πύραυλοι
Κατηγορία:Πυραυλικά συστήματα
Σπύρος Καγιαλές

Ο **Σπύρος Καγιαλές Καγιαλεδάκης** ήταν Κρητικός εθνικός αγωνιστής. Γεννήθηκε το 1872 και πέθανε το 1929.

## Βιογραφία
Γεννήθηκε το 1872. Η μητέρα του Μαρία, το γένος Ορνεράκη, ήταν από τα Σφακιά. Ο πατέρας του Δημήτρης, καταγόταν από τη Γραμβούσα.  

Ο Καγιαλές καταγόταν από ιστορική οικογένεια. Όλοι οι άνδρες της οικογένειας έλαβαν μέρος σε όλους τους αγώνες της εποχής τους για την Ελευθερία και την Ένωση της Κρήτης με την Ελλάδα. Ο πατέρας του ήλθε νωρίς, μαζί με την οικογένειά του, από τα Καμπιά και εγκαταστάθηκε στην οδό Λάκων, στη Χαλέπα. Όταν αργότερα εγκαταστάθηκαν εκεί και τα παιδιά του με τις οικογένειές τους, ολόκληρη η γειτονιά αποκλήθηκε «Καγιαλεδιανά».

μικρογραφία|Μνημείο του Σπύρου Καγιαλέ στο Ακρωτήρι των Χανίων
Στο Ακρωτήρι ο Σπύρος Καγιαλές υπηρέτησε από την αρχή της Επανάστασης του 1897 μαζί με τους αδελφούς του Γιώργο, Μανώλη, Αντώνη και Σήφη. Έγινε διάσημος για την γενναιότητα που επέδειξε ενώ είχε οχυρωθεί με άλλους αγωνιστές στον Προφήτη Ηλία -όπου και βρίσκονται σήμερα οι τάφοι των Βενιζέλων- στις 9 Φεβρουαρίου 1897. Όταν μια οβίδα θρυμμάτισε τον ιστό της Ελληνικής σημαίας αυτός την άρπαξε κάνοντας το ίδιο του το σώμα κοντάρι, κερδίζοντας έτσι τον θαυμασμό του στόλου των Μεγάλων Δυνάμεων που είχε κληθεί για να καταπνίξει την επανάσταση. Οι ναύαρχοι διέταξαν παύση πυρός, ενώ ο Ιταλός επικεφαλής του στόλου, υποναύαρχος Φελίτσε Κανεβάρο, έγραψε στα απομνημονεύματά του: «Η ανύψωση της σημαίας με αυτόν τον τόσο ηρωικό τρόπο, αποτέλεσε μια στιγμή της ζωής μου που δεν θα λησμονήσω ποτέ». Το γεγονός αυτό ήταν μια μεγάλη διπλωματική νίκη των Ελλήνων και έπαιξε σημαντικό ρόλο στην αυτονόμηση της Κρήτης λίγους μήνες αργότερα, λόγω της υποβολής, από τους ναυάρχους, ευνοϊκών εισηγήσεων προς τις κυβερνήσεις τους. Ο δήμος Ακρωτηρίου γιορτάζει κάθε χρόνο την επέτειο του βομβαρδισμού της 9ης Φεβρουαρίου 1897 και καταθέτει στεφάνια στον ανδριάντα του Καγιαλέ, του οποίου τα αποκαλυπτήρια έγιναν στις 21 Ιουλίου 1997. 

Επίσης, έλαβε μέρος στις μάχες του Δρίσκου κατά τους Βαλκανικούς Πολέμους του 1912-1913, όπου και πάλι διακρίθηκε για την ανδρεία του και τιμήθηκε με την απονομή ειδικών μεταλλίων και διπλώματος.

Γενναίος πολεμιστής υπήρξε και ο μονάκριβος γιος του Γιώργος, που διακρίθηκε στα πεδία των μαχών στη Μακεδονία, όπου και έπεσε. Ο χαμός του αγαπημένου του γιου, σημάδεψε την υπόλοιπη ζωή του και υπήρξε η πραγματική αιτία του θανάτου του, αργότερα. Από τη γυναίκα του Μαρία, το γένος Καπνισάκη, που ήταν από τα Κοντόπουλα των Κεραμειών, απόκτησε εκτός από τον Γιώργο και μία κόρη, την Ειρήνη.

Πέθανε στη Χαλέπα στις 5 Σεπτεμβρίου 1929 και αναπαύεται στον τάφο της οικογένειας στο νεκροταφείο της Αγίας Φωτεινής Χαλέπας.

## Παραπομπές


## Πηγή
* Ιστοσελίδα για το Καγιαλές

Κατηγορία:Κρητική Επανάσταση (1895-1898)
Κατηγορία:Κρητικοί
Νέο Κύμα του ελληνικού τραγουδιού

Το **Νέο Κύμα** ήταν ρεύμα του ελληνικού τραγουδιού που αναπτύχθηκε λίγο πριν από τα μέσα της δεκαετίας του 1960 και αποτελούσε μια προσπάθεια ανανέωσης του ελαφρού τραγουδιού. Ο όρος είναι μετάφραση του ομώνυμου κινηματογραφικού κινήματος Νουβέλ Βαγκ (La Nouvelle Vague), που επικράτησε στη Γαλλία κατά τη δεκαετία του 1950 και μεταφέρθηκε στην ελληνική μουσική από τον Γιάννη Σπανό. 

Περισσότερο ο όρος αυτός χρησιμοποιήθηκε ως διαφημιστικό σλόγκαν από τη δισκογραφική εταιρεία «Λύρα», ιδέα του παραγωγού της, Αλέκου Πατσιφά. 

Η ενορχήστρωση χαρακτηρίζεται από μια λιτότητα και συχνά η συνοδεία του τραγουδιστή είναι μόνο μία κιθάρα. Το "Νέο Κύμα" χαρακτηριζόταν από συνθέσεις με εκφραστική λιτότητα και ευαισθησία, ενώ περιείχε αρκετά στοιχεία δανεισμένα από τη Μπαλάντα. Βασίστηκε στην ευαισθησία διακεκριμένων συνθετών της εποχής (κυρίως του Μάνου Χατζιδάκι), γρήγορα όμως απέκτησε τη δική του αυθυπαρξία. Οι στίχοι στα τραγούδια του Νέου Κύματος έχουν περιεχόμενο ερωτικό, κοινωνικό και πολιτικό.

Οι καλλιτέχνες αρχικά ερμήνευαν τα τραγούδια τους - συνήθως με συνοδεία κιθάρας και πιάνου - σε μικρές καλλιτεχνικές αίθουσες, τις λεγόμενες Μπουάτ () στην Πλάκα. 

## Εκπρόσωποι του Νέου Κύματος
Βασικότεροι εκπρόσωποι της γενιάς του Νέου Κύματος ήταν 

σε ταξινόμηση κατ’ αλφαβητική σειρά:

## Παραπομπές


## Εξωτερικοί σύνδεσμοι

* Άκρη δεν έχει ο ουρανός - 1964 , Stixoi.Info
* Αρλέτα «Τα ήσυχα τα βράδια», Youtube.Com
* ΧΡΟΝΟΛΟΓΙΟ ΓΙΑ ΤΟ ΝΕΟ ΚΥΜΑ , του Ηλία Γιαννίρη

## Πηγές

* Τάκης Καλογερόπουλος: "Νέο Κύμα" στο Λεξικό της Ελληνικής Μουσικής, Αθήνα 1998-99
Ελλάδα
Κατηγορία:Μουσική στην Ελλάδα
Δήμος Δωρίδος

Ο **Δήμος Δωρίδος** είναι δήμος της περιφερειακής ενότητας Φωκίδας της Περιφέρειας Στερεάς Ελλάδας, ο οποίος συστάθηκε με το πρόγραμμα Καλλικράτης, μέσω της συνένωσης των προγενέστερων δήμων Βαρδουσίων, Ευπαλίου, Λιδωρικίου και Τολοφώνος. Τα όρια του δήμου ταυτίζονται με αυτά της άλλοτε επαρχίας Δωρίδος.

Έδρα του δήμου είναι το Λιδορίκιον. Ο δήμος περιλαμβάνει τις παρακάτω δημοτικές ενότητες, δημοτικές κοινότητες, πόλεις, κωμοπόλεις, χωριά και οικισμούς.
* Τα στοιχεία προέρχονται από την *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012): "Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας" (αρχείο pdf).
* Ο πληθυσμός που αναφέρεται είναι ο **μόνιμος πληθυσμός**.

__TOC__


## Δημοτικές εκλογές
### 2023

### 2019

### 2014

### 2010

## Δήμαρχοι Δωρίδος
Αιρετοί δήμαρχοι Δωρίδος διετέλεσαν μεταπολιτευτικά οι εξής: 

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

## Εξωτερικοί σύνδεσμοι
* 
* 


Δωριδος
Κατηγορία:Δήμοι της περιφερειακής ενότητας Φωκίδας
ΡΚΚ Ενέργεια

Η εταιρία **OAO S.P. Korolev Rocket and Space Corporation Energia** (Ρωσικά: *Ракетно-космическая корпорация "Энергия" им. С.П.Королева*), επίσης γνωστό ως **RKK Energiya**, είναι Ρώσικος κατασκευαστής διαστημικών σκαφών, εργαλείων και εξαρτημάτων για τον ΔΣΣ.

## Επισκόπηση
Η Energia είναι η μεγαλύτερη εταιρία της Ρωσικής βιομηχανίας διαστήματος και παίζει πολύ σημαντικό ρόλο σε αυτήν. Είναι υπεύθυνη για όλες τις ενέργειες σχετικά με τις επανδρωμένες διαστημικές πτήσεις και είναι ο κύριος κατασκευαστής των διαστημοπλοίων Σογιούζ, Προγκρες, και της Ρωσικής συμμετοχής στην κατασκευή του Διεθνούς Διαστημικού Σταθμού.

Η επιχείρηση έχει βραβευτεί με 4 Τάγματα του Λένιν, Τάγμα της Οκτωβριανής Επανάστασης και 14 κοσμοναύτες έχουν τιμηθεί ως Ήρωες της Ρωσικής Ομοσπονδίας

## Δομή
Η εταιρία αποτελείται από τα παρακάτω τμήματα:
*Γραφείο σχεδιών
*Τμήμα Μπαϊκονούρ
*ZAO Experimental Machinebuilding Plant
*ZAO Volzhskoye DB
*ZAO PO Kosmos

Το 38% της εταιρίας ανήκει στο Ρωσικό κράτος.

## Ιστορία
Η εταιρία ιδρύθηκε στις 16 Μαΐου 1946 και ήταν γνωστό ως *Ειδικό Σχεδιαστικό γραφείο*  ОКБ-1 НИИ-88 ή **OKB-1**  NII-88), *TsKBEM*, *NPO Energia* και *S.P. Korolev RSC Energia*. Ονομάστηκε προς τιμή του αρχισχεδιαστή της εταιρίας Σεργκέι Κορολιόβ (1946-1966). 

## Έργα
* Σογιούζ ΤΜΑ και Προγκρες-Μ.
*Ρωσικό κομμάτι του ΔΣΣ.
*Δορυφόρους

## Παραπομπές


Κατηγορία:Διαστημική τεχνολογία
Άθως Ρωμάνος

Ο **Άθως Ρωμάνος** (1858-1940), ήταν Έλληνας πολιτικός και διπλωμάτης με καταγωγή από το Ληξούρι της Κεφαλλονιάς. Είχε χρηματίσει αρκετές φορές υπουργός.

## Βιογραφία
Ήταν γιος του Ιωάννη Ρωμανού και της Αιμιλίας Ομήρου και σύζυγος της Μαρίας (ή Μαρίκας) Βαλλιάνου, κόρης του εφοπλιστή και εθνικού ευεργέτη Ανδρέα Βαλλιάνου. Διετέλεσε διδάκτορας φιλοσοφίας και νομικής στα πανεπιστήμια της Χαϊδελβέργης και της Γενεύης, και από μικρή ηλικία  ακολούθησε τον διπλωματικό κλάδο. 

Εξελέγη βουλευτής Κραναίας το 1895 με το κόμμα του Χ. Τρικούπη, επανεξελέγη το 1899 και στις εκλογές του 1902 με το κόμμα του Γ. Θεοτόκη. Χρημάτισε υπουργός εξωτερικών την περίοδο 1899-1901 στην Κυβέρνηση Γεωργίου Θεοτόκη 1899 και δεύτερη φορά στην κυβέρνηση Θεοτόκη του Δεκεμβρίου 1903. Επί υπουργίας του η Ελλάδα πήρε μέρος στην Συνδιάσκεψη της Χάγης το 1899. Αργότερα προσχώρησε στην Κυβέρνηση Εθνικής Αμύνης του Ε. Βενιζέλου.
Επανήλθε στο διπλωματικό κλάδο το 1908, διαβλέποντας τη σκοπιμότητα της συμμαχίας της Ελλάδος με τις δυνάμεις της Αντάντ και διατέλεσε πρέσβης της Ελλάδας στο Παρίσι και συνυπέγραψε με τον Βενιζέλο τη Συνθήκη των Σεβρών. Το 1929 εξελέγη αριστίνδην μέλος της Γερουσίας.

## Πηγές
* Ηλία Τσιτσέλη, *Κεφαλληνικά Σύμμικτα* τόμος Α΄, Εν Αθήναις 1960, τύποις Μηνά Μυρτίδη
* 

## Παραπομπές


Κατηγορία:Έλληνες υπουργοί Εξωτερικών
Ο Πέρσι Τζάκσον και η θάλασσα των τεράτων

*Η θάλασσα των τεράτων* είναι βιβλίο περιπέτειας και φαντασίας το οποίο βασίζεται στην ελληνική μυθολογία, και γράφτηκε από τον Ρικ Ρίορνταν. Είναι το δεύτερο βιβλίο από την σειρά βιβλίων *Ο Πέρσι Τζάκσον και οι Ολύμπιοι*, στο οποίο ο Πέρσι Τζάκσον (χαρακτήρας) πρέπει να διασχίσει μια θάλασσα των τεράτων για να αναζητήσει το μυθικό χρυσόμαλλο δέρας, το οποίο χρειάζεται για να αποκατασταθεί η μαγική δύναμη των συνόρων της κατασκήνωσης για ημίθεους. Η κατασκήνωση ενδέχεται να δεχτεί επίθεση από δαίμονες και τέρατα επειδή μια ημέρα ανακαλύπτει πως τα μαγικά σύνορα που κάνουν την κατασκήνωση των ημίθεων απροσπέλαστη κινδυνεύουν.

## Παραπομπές


Κατηγορία:Ο Πέρσι Τζάκσον και οι Ολύμπιοι
Τόμι Μάκινεν

Ο **Τόμι Μάκινεν** (φινλανδικά: *Tommi Antero Mäkinen*, 26 Ιουνίου 1964), ή αλλιώς *Τούρμπο* όπως τον αποκαλούσαν στο WRC, είναι Φινλανδός οδηγός αγώνων. Μεγάλωσε στο μέρος Ποουπόλα κοντά στην Γιουρβάσκιλα όπου γίνεται κάθε χρόνο το Ράλι Φινλανδίας.

## Το ρεκόρ του
Ο Μάκινεν έχει κατακτήσει 4 συνεχόμενες φορές τον παγκόσμιο τίτλο του WRC. Ο μόνος που κατάφερε να το ξεπεράσει είναι ο Σεμπαστιάν Λεμπ. Το ρεκόρ του Τόμι άρχισε το 1996 με το αυτοκίνητο της Μιτσουμπίσι Εβο 4 με συνοδηγό τον Σέπο Χαρζάν και τέλειωσε το 1999 με τελευταία νίκη αυτή του Σαν Ρέμο. Στην Μιτσουμπίσι παρέμεινε μέχρι το 2001 όπου το 2002 πήγε στην Subaru.

## Σταδιοδρομία
Η πρώτη επιτυχία του Τόμι ήταν το 1988 όπου κατέκτησε το τοπικό πρωτάθλημα ράλι της πατρίδας του με ένα Lancia Delta. Στο WRC και συγκεκριμένα στην δεύτερη κατηγορία έκανε το ντεμπούτο του το 1994 στο Ράλι Φινλανδίας με το Ford Escort. Το 1995 ανέβηκε στην 1η Κατηγορία (σημερινή WRC) όπου θα είχε συνεργασία με την Μιτσουμπίσι και για συνεργάτη του θα είχε τον Σουηδό Πρωταθλητή Κένεθ Ερικσον.

Το 1996 στην Αυστραλία κατέκτησε τον πρώτο του τίτλο με δεύτερo τον Κόλιν Μακ Ρέι της Σουμπαρού.Τ ο 1998 έφερε το πρωτάθλημα στους κατασκευαστές της Μιτσουμπίσι με συνεργάτη τον Ρίτσαρντ Μπερνς. Μάλιστα βγήκε και ένα βιντεοπαιχνίδι με το όνομα *Tommi Makinen Rally*. Τo 2000 είχε μια μεγάλη κόντρα με τον τότε νεοφερμένο Μάρκους Γκρόνχόλμ όμως έχασε τον τίτλο. Το 2001 είχε μια ακόμα χρονιά με την εταιρεία της Μιτσουμπίσι. Παρουσίσαν το Mitsubishi Lancer Evolution με την ονομασία *Tommi Mäkinen Edition*. Ο Τόμι τερμάτισε τρίτος πίσω από τους Μπερνς και Μακ Ρέι αντίστοιχα.

## Το τέλος
Το Τέλος της καριέρας του σηματοδοτήθηκε τον Νοέμβριο του 2003 με την ομάδα της Σουμπαρού όπου για δεύτερη σερί χρονιά κατέκτησε στη βαθμολογία των οδηγών την 3η θέση. Από τότε ζει στη Φινλανδία με την οικογένεια του.

Κατηγορία:Φινλανδοί οδηγοί αγωνιστικών αυτοκινήτων
Μυρωνίδης

Ο **Μυρωνίδης** ήταν Αθηναίος στρατηγός ο οποίος νίκησε το 458 π.Χ. τους Κορίνθιους στα Μέγαρα και το 457 π.Χ. νίκησε στη μάχη των Οινοφύτων τους Βοιωτούς με τέχνασμα. Το τέχνασμα ήταν να φωνάξουν οι Αθηναίοι στο αριστερό κέρας της παράταξής τους ότι νικούν τους απέναντι Θηβαίους (του δεξιού άκρου της δικής τους παράταξης). Μόλις το έμαθε το αριστερό κέρας των Θηβαίων, απογοητεύτηκε και αποφάσισε να μη συνεχίσει τη μάχη. Έτσι και το δεξιό κέρας των Θηβαίων, όταν έμαθε ότι αποχώρησε το αριστερό, αποφάσισε να εγκαταλείψει κι αυτό το πεδίο της μάχης.

Λέγεται πως πρόκειται για τον ίδιος Μυρωνίδη που, μαζί με τον Νικία και τον Ξάνθιππο, στάλθηκε στη Σπάρτη και υπηρέτησε στη μάχη των Πλαταιών ως στρατηγός.

## Σύνδεσμοι
Η Αρχαία Αθήνα

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Φρανσουά Μοντεστό

Ο **Φρανσουά Ζοζέφ Μοντεστό** (γεν. 19 Αυγούστου 1978 στη Μπαστιά) είναι Γάλλος πρώην ποδοσφαιριστής που αγωνιζόταν στη θέση του κεντρικού αμυντικού -ενίοτε και του αμυντικού μέσου-. Σήμερα, είναι ο αθλητικός διευθυντής στην ΠΑΕ Ολυμπιακός.

## Καριέρα
Ο Μοντεστό ξεκίνησε την του καριέρα στην Μπαστιά την ποδοσφαιρική ομάδα της γενέτειρας, η οποία αγωνιζόταν τότε στην πρώτη κατηγορία του γαλλικού πρωταθλήματος. Στις 20 Φεβρουαρίου 1998 έπαιξε το πρώτο του επαγγελματικό παιχνίδι με τη Μπαστιά εναντίον της Μονακό, στο οποίο η Μπαστιά νίκησε 2-0. Αφού αγωνίστηκε στους Κορσικανούς για δύο σεζόν, μεταγράφηκε στην Ιταλική Κάλιαρι. Στην πρώτη του χρονιά στη νέα του ομάδα, η Κάλιαρι υποβιβάστηκε στη δεύτερη κατηγορία της Ιταλίας. Επέστρεψε στην πρώτη κατηγορία την περίοδο 2003-04 με πολύ σημαντική συμβολή του Μοντεστό, ο οποίος αγωνίστηκε στους 43 από τους 46 αγώνες της ομάδας του.

Την επόμενη χρονιά μεταγράφηκε στην Μονακό. Την πρώτη του σεζόν στη γαλλική ομάδα αγωνίστηκε σε 29 αγώνες πετυχαίνοντας 2 γκολ. Συνολικά στα έξι χρόνια παραμονής του στη Μονακό αγωνίστηκε σε περισσότερους από 100 αγώνες πετυχαίνοντας 6 γκολ. Διετέλεσε μάλιστα για ένα διάστημα αρχηγός της ομάδας του.  Στις 30 Ιουνίου του 2010 ο Μοντεστό, υπέγραψε διετές συμβόλαιο με τον Ολυμπιακό.  Με την ομάδα του Πειραιά αγωνίστηκε για πρώτη φορά στην καριέρα του στην διοργάνωση του Champions League, στην οποία ήδη αριθμεί 6 συμμετοχές και δύο γκολ, ενώ έχει άλλες 14 παρουσίες έχει στο Europa League, 7 με τον Ολυμπιακό και άλλες 7 με την Μονακό. Στην διετή παρουσία του στον Ολυμπιακό έχει κατακτήσει ήδη δύο πρωταθλήματα και ένα κύπελλο. 

Το καλοκαίρι του 2013 ο Μοντεστό επέστρεψε στην Μπαστιά όπου αγωνίστηκε μέχρι το 2016. 

Ο Μοντεστό ήταν ενεργό μέλος της Εθνικής Κορσικής, ανεπίσημης εθνικής ομάδας που δραστηριοποιείται δίνοντας φιλικούς αγώνες.

## Διακρίσεις
### Ομαδικές διακρίσεις
* 3 Πρωταθλήματα Ελλάδας (2011, 2012, 2013)
* 2 Κύπελλα Ελλάδας (2012), (2013)
* 1 φορά φιναλίστ του κυπέλλου Γαλλίας με την Μονακό

## Παραπομπές



## Εξωτερικές Συνδέσεις
* Φρανσουά Μοντεστό, Ο Φρανσουά Μοντεστό στην επίσημη ιστοσελίδα του Ολυμπιακού
* Στατιστικά σεζόν 2010-11 
* Στατιστικά σεζόν 2011-12 

Κατηγορία:Αμυντικοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές ΑΣ Μονακό
Κατηγορία:Μέσοι ποδοσφαιριστές
Κατηγορία:Ποδοσφαιριστές Μόντενα ΦΚ
Κατηγορία:Κορσικανοί ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι ποδοσφαιριστές στο εξωτερικό
Αλάντρα

Ο **Αλάντρα** (**Aludra**) είναι το ιδιαίτερο όνομα του αστέρα **η** του αστερισμού Μέγας Κύων (*eta Canis Majoris*, η CMa). Το όνομα αυτό προέρχεται από την αραβική λέξη **عذرا** *‘al-‘aðrā’*, που σημαίνει *ο παρθένος*, καθώς ήταν μέλος ενός μικρού αρχαίου αραβικού αστερισμού με αυτό το όνομα που περιλαμβάνει επίσης τον Ουέζεν και τον Αντχάρα. Επίσης ο αστέρας φέρει το όνομα **31 Μεγαλού Κυνός** (ονομασία κατά Τζον Φλάμστηντ). Βρίσκεται στο πίσω μέρος του σώματος που παριστάνει ο αστερισμός του. Είναι το πέμπτο λαμπρότερο άστρο του αστερισμού μετά το Σείριο, τον Αντχάρα, τον Ουέζεν και το Μουρζίμ.

## Χαρακτηριστικά
Ο Αλάντρα είναι ένας λαμπρός υπεργίγαντας, όπως και ο γείτονάς του Ουέζεν, όμως είναι φασματικού τύπου Β5. Η επιφανειακή θερμοκρασία του είναι 18.000 Κ, ενώ η μάζα του είναι 15 φορές μεγαλύτερη από αυτή του Ήλιου και η διάμετρός του εκτιμάται ότι είναι 30 με 40 φορές μεγαλύτερη από αυτή του Ήλιου. Το απόλυτο μέγεθος του Αλάντρα είναι το εντυπωσιακό -7,5 (ο Ήλιος έχει απόλυτο μέγεθος +4,86), που αντιστοιχεί σε πραγματική λαμπρότητα 70 με 100 χιλιάδες φορές μεγαλύτερη από αυτή του Ήλιου και εξηγεί το γεγονός ότι είναι εύκολα ορατός παρά τη μεγάλη απόστασή του. Εξαιτίας του ισχυρού αστρικού ανέμου του, έχει σχηματιστεί ένα νέφος γύρω από το άστρο που είναι ορατό στο υπέρυθρο φάσμα. Η λαμπρότητά του μεταβάλλεται ελαφρά από + 2,38 μέχρι + 2,48 κάθε 4,7 μέρες και θεωρείται μεταβλητός τύπου Α Κύκνου. Έχει ηλικία σχεδόν 12 εκατομμυρίων ετών και αναμένεται να εκραγεί ως υπερκαινοφανής αστέρας.

Ο Αλάντρα μαζί με τα κοντινά άστρα Ουέζεν, ο1, ο2 και σίγμα Μεγάλου Κυνός δεν αποτελούν μια απλή ευθυγράμμιση άστρων, αλλά σχηματίζουν ένα χαλαρό ανοικτό σμήνος, το Cr 121, το βρίσκεται σε μία απόσταση περίπου 1.750 ετών φωτός. Ο δορυφόρος Ίππαρχος με βάση την παράλλαξη υπολόγισε μία απόσταση περίπου 3.200 ετών φωτός με μεγάλο περιθώριο λάθους, που σημαίνει ότι ο Αλάντρα μπορεί πράγματι να είναι μέλος του σμήνους.

Ο Αλάντρα αποτελεί ένα οπτικό διπλό αστέρα με ένα αστέρα τύπου Α με φαινόμενο μέγεθος +7 και ακτινική απόσταση 2 λεπτών της μοίρας. Όμως ο αστέρας απέχει από το ηλιακό σύστημα μόνο 600 έτη φωτός, που είναι μικρότερη από αυτή του Αλάντρα.

## Παραπομπές


## Δείτε επίσης
* Κατάλογος αστέρων του Μεγάλου Κυνός

Κατηγορία:Υπεργίγαντες αστέρες τύπου B
Κατηγορία:Μέγας Κύων
Κατηγορία:Αστέρες με ονομασία κατά Bayer
CI

Η συντομογραφία λατινικών χαρακτήρων **CI** ή **Ci** ή **ci** (στην αγγλική γλώσσα προφέρεται σι-άι) μπορεί να αναφέρεται:

## Επιστήμη & μονάδες μέτρησης
* Ως **Ci** στη χημική ένωση Ιωδομεθάνιο
* Ως **CI** στη μονάδα μέτρησης Κιουρί (μονάδα μέτρησης)
* Ως **Ci** στη διεθνή σύντμηση των θυσάνων στη μετεωρολογία.
* Ως **CI** στον αριθμό 101 στους ρωμαϊκούς αριθμούς
* Ως **ci** στις κυβικές ίντσες μονάδα μέτρησης όγκου, συνήθως για τη μέτρηση όγκου κυλίνδρου.

## Γεωγραφικοί προσδιορισμοί
* Ως .ci στον top-level domain κωδικό για την Ακτή Ελεφαντοστού στο Διαδίκτυο.
* Ως **CI** στη χώρα Ακτή του Ελεφαντοστού κατά ISO.
* Ως **CI** στην αεροπορική εταιρεία China Airlines κατά IATA.

## Δείτε επίσης
* Τη συμβολική ονομασία **CI$** του Δολαρίου των νησιών Κέιμαν.
Δαμασούλι Λάρισας

Το **Δαμασούλι** είναι μικρός οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Το Δαμασούλι βρίσκεται νότια του ποταμού Τιταρήσιου ή Ξεριά (σημαντικός παραπόταμος του Πηνειού) σε υψόμετρο 130 μέτρα. Το χωριό απέχει 31 χιλιόμετρα Δ.-ΒΔ. από τη Λάρισα και 14 χλμ. Δ.-ΝΔ. από τον Τύρναβο (έδρα του δήμου) ενώ δίπλα και ανατολικά του είναι το Δαμάσι. Βόρεια υψώνεται το βουνό Τρόχαλος, νότια τα βουνά Ζάρκου και δυτικά τα Αντιχάσια. Κύρια πηγή εισοδήματος των κατοίκων του αποτελεί η γεωργία (αμπελοκαλλιέργεια, κηπευτικά, οπωροφόρα) και η κτηνοτροφία.

Το χωριό μετρά λιγότερο από 100 χρόνια ελεύθερης ζωής. Στις 5 Οκτωβρίου του 1912 ο ελληνικός στρατός καταλαμβάνοντας σε λίγες ώρες τα συνοριακά φυλάκια εισέβαλε στο γειτονικό χωριό Δαμάσι. Ίδια ήταν η συνέχεια και για το Δαμασούλι. Μετά την απελευθέρωση και σύμφωνα με εκθέσεις των κατά τόπους δασκάλων περί τα 1913-14, στο Δαμασούλι αναφέρονται 200 κάτοικοι, εκ των οποίων οι 50 Γκραίκοι και οι 150 ήταν παραχειμάζοντες Βλάχοι (από την Αβδέλλα Γρεβενών και τη Βλάστη Κοζάνης), καθώς η περιοχή αποτέλεσε για τους Βλάχους της Μακεδονίας και όχι μόνο ένα από τα ιδανικότερα χειμαδιά της Θεσσαλίας.

## Δημογραφικά - πληθυσμιακά στοιχεία
Αναφέρεται επίσημα, μετά την τουρκοκρατία, το 1919 στο ΦΕΚ ΦΕΚ 3Α - 07/01/1919 να προσαρτάται στην τότε κοινότητα Βλαχογιάννη. Σύμφωνα με το πρόγραμμα ''Καλλικράτης'', μαζί με το γειτονικό Δαμάσι αποτελούν την κοινότητα Δαμασίου που υπάγεται στη Δημοτική Ενότητα Τυρνάβου του Δήμου Τυρνάβου και σύμφωνα με την απογραφή 2011 απογράφονται 64 κάτοικοι. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Η ομάδα των... 12 οικογενειών από τον ιστότοπο Ελευθερία.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου
Τολμίδης

Ο **Τολμίδης** ήταν Αθηναίος στρατηγός. ο οποίος πήρε μέρος στον Πρώτο Πελοποννησιακό πόλεμο. Συγκεκριμένα εξεστράτευσε το 455 π.Χ. με 50 τριήρεις και 1.000 οπλίτες για να καταλάβει κάποιες πόλεις προς όφελος της Αθήνας. Έπλευσε για τη Λακωνία, όπου αύξησε τους οπλίτες του σε 4.000 και κατέλαβε τις Βοιές και τα Κύθηρα, ύστερα τη Μεσσηνία και τη Μεθώνη. Αφού κατέκτησε το Γύθειο, υπεχώρησε από την Πελοπόννησο και κινήθηκε στο Ιόνιο πέλαγος, όπου κατέλαβε την Κεφαλληνία και τη Ζάκυνθο. Μετά κατέλαβε τις αιτωλικές ακτές και τη Χαλκίδα. Έδωσε τέλος στην εκστρατεία του με μια επιτυχημένη επίθεση στη Σικυώνα. Αυτή η εκστρατεία του Τολμίδη ήταν πολύ επιτυχημένη και ωφέλησε την Αθήνα. Σε μια εκστρατεία κατά των Θηβαίων, όμως, στην Κορώνεια της Βοιωτίας το 447 π.Χ., σκοτώθηκε σε μια αιφνιδιαστική επίθεσή τους μαζί με τον Κλεινία, τον πατέρα του Αλκιβιάδη.

## Παραπομπές


Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Επαρχία Γκαζιαντέπ

Η **επαρχία Γκαζιαντέπ** είναι επαρχία της Τουρκίας και βρίσκεται στην περιοχή της Νοτιοανατολικής Ανατολίας. Πρωτεύουσά της είναι η πόλη Γκαζιαντέπ. Γειτνιάζει με το Αντιγιάμαν στα βορειοανατολικά, την Σανλιούρφα στα ανατολικά, την Συρία και το Κιλίς στα νότια, το Χάταϊ στα νοτιοδυτικά, το Οσμανίγιε στα δυτικά και το Καχραμάνμαρας στα βορειοδυτικά.

Η επαρχία αποτελεί σημαντικό εμπορικό κέντρο από την αρχαιότητα. Είναι επίσης μια από τις σημαντικότερες ζώνες παραγωγής της Τουρκίας και η γεωργία της κυριαρχείται από την καλλιέργεια φιστικιών.

Η Επαρχία Κιλίς ήταν μέρος της επαρχίας Γκαζιαντέπ μέχρι που χωρίστηκε το 1994. Οι Τούρκοι αποτελούν την πλειοψηφία στην επαρχία.

## Παραπομπές
Μαρίνος Βέγιας

Ο **Μαρίνος Βέγιας** (1770 - ) ήταν Έλληνας πολιτικός από την Κεφαλλονιά.
## Βιογραφία
Γεννήθηκε στο Αργοστόλι και καταγόταν από παλιά οικογένεια του νησιού με καταγωγή από τη νήσο Βέγια της Δαλματίας. Χρημάτισε πολλές φορές βουλευτής και γερουσιαστής της Ιονίου πολιτείας , πρόεδρος της βουλής το 1817 και πρόεδρος της γερουσίας το 1818. Επί προεδρίας του στην Ιόνια Βουλή τα Επτάνησα τελούσαν υπό Αγγλική προστασία κι ήταν από τους υπογράφοντες συντάκτες του συντάγματος του 1817 . 

Τιμήθηκε το 1825 με το παράσημο Αγίου Γεωργίου και Αγίου Μιχαήλ. 

## Πηγές
*Ηλία Τσιτσέλη, *Κεφαλληνικά Σύμμικτα* τόμος Α΄, Εν Αθήναις 1960, τύποις Μηνά Μυρτίδη

## Εξωτερικοί σύνδεσμοι
*Μαρίνος Βέγιας στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές της Ιονίου Βουλής
Κατηγορία:Γερουσιαστές της Ιονίου Πολιτείας
Κόλτσεστερ Γιουνάιτεντ

Η **Κόλτσεστερ Γιουνάιτεντ** (αγγλικά: *Colchester United*) είναι ποδοσφαιρικός σύλλογος με έδρα το Κόλτσεστερ και ιδρύθηκε το 1937. Η Μεγαλύτερη νίκη της ομάδας είναι αυτή με αντίπαλο την Λιντς Γιουνάιτεντ με 3-2 στον 5ο γύρο του F. A. Cup το 1971. Η καλύτερη της θέση ήταν και είναι η 10η θέση την περίοδο 2006-07 όπου βρισκόταν στην Δεύτερη Κατηγορία η αλλιώς Τσάμπιονσιπ.

Επίσης διαθέτει και γυναικείο ποδοσφαιρικό σωματείο και θεωρείται ως μια από τις καλύτερες ομάδες της Αγγλίας καθώς κατέκτησε την ίδια χρόνια (2006-07) το πρωτάθλημα της Πρέμιερ Λίγκ.

## Ιστορία
Το πρώην όνομα της ομάδας δηλαδή Κόλτσεστερ Τάουν είχε για έδρα από το 1909 το Λέιερ Ρόουντ μέχρι το 1937. Από τότε άλλαξαν τα πάντα καινούργιοι παίκτες όπως είναι λογικό άλλαξαν το όνομα από Κόλτσεστερ Τάουν σε Κόλτσεστερ Γοιυνάιτεντ και γήπεδο το Δημοτικό Στάδιο της πόλης. Από το 1937 έχει το συγκεκριμένο γήπεδο.Το 1947-48  έφτασε στον πέμπτο γύρο αφού νίκησε ομάδες όπως την Χάντερσφιλντ Τάουν, την Ρέξαμ και την Μπράντφορντ αλλά έχασε από την Μπλάκπουλ. Το 1950 ανέβηκε η ψυχολογία της ομάδας κατακτώντας τις θέσεις 3 και 4.Το 1990 όμως έπεσε η ψυχολογία και έπεσε στην Λιγκ Του και στην Κόνφερενς όμως το 1991 & 1992 πήρε τον τίτλο της Κόνφερενς και το 1992 τον τίτλο της Λιγκ Του.Το 1996-97 έχασε την άνοδο της στην Τσάμπιονσιπ χάνοντας την δεύτερη θέση για έναν πόντο. Εως το 2006 ήταν στην Λιγκ Του. Το 2006-07 βγήκε δεύτερη και ανέβηκε στην Τσάμπιονσιπ.Την σεζόν 2007-08 έπεσε πάλι στην Λιγκ Ουάν και το 2008-09 τερμάτισε 12η. Τη σεζόν 2009-2010 τερμάτισε στην 8η θέση.

## Αντιπαλότητες
Η Μεγαλύτερη Αντιπαλότητα είναι αυτή της Σάουθεντ Γιουνάιτεντ. Στα μεταξύ τους ματς έχει η Σάουθεντ 29 νίκες και η Κόλτσεστερ 23. Η επόμενη αντιπαλότητα της είναι αυτή με την Ίπσουιτς Τάουν. Η πιο καινούργια αντιπαλότητα της είναι με την Νόργουιτς όπου έχασε από την Κόλτσεστερ με 7-1. Όμως η Νόργουιτς ανέβηκε στην Τσάμπιονσιπ. Η τελευταία αντιπαλότητα της είναι με την Γουίκομπ Γουόντερς.

## Ρεκόρ
Η Μεγαλύτερη νίκη της Κόλτσεστερ ήταν με αντίπαλο την Μπράντφορντ νικώντας με 9-1.Η Μεγαλύτερη ήττα ήταν με 8-0 από την Λόυτον Οριεντ το 1988.

## Στάδιο
Το στάδιο της Ομάδας είναι το Δημοτικό Στάδιο του Κόλτσεστερ με 10.084 θέσεις. Στις 16 Ιανουαρίου του 2010 το ματς εντός έδρας με αντίπαλο την Νόργουϊιτς συγκέντρωσε 10.064 θεατές. Το στάδιο έχει και τα ονόματα Κούκο Τάουν και Γουέστον Χόουμς.

## Παραπομπές


## Εξωτερικοί σύνδεσμοι

*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1937
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1937
Αλκενυλοαλογονίδια

Τα **αλκενυλαλογονίδια** ή **αλαλκένια** είναι οργανικές ενώσεις που αποτελούν ιδιαίτερη χημική ομόλογη σειρά Πρόκειται για άκυκλες μονοακόρεστες ενώσεις με δυο χαρακτηριστικές ομάδες: την παρουσία ενός διπλού δεσμού, που θεωρείται ιεραρχικά ανώτερη, και ενός ατόμου αλογόνου.
* Ο γενικός χημικός τύπος των αλκυλενυλαλογονιδίων είναι: **C<sub>n</sub>H<sub>2n-1</sub>Χ**
όπου n = 2,3... και  Χ: φθορίου (**F**), χλωρίου (**Cl**), βρωμίου (**Br**) και ιωδίου (**I**).
* Είναι ισομερή των κυκλοαλκυλαλογονιδίων.
* Το αστάτιο (**At**) θεωρητικά δεν αποκλείεται, αλλά τα αλκενυλοαστατίδια δεν έχουν πρακτικά μελετηθεί. Επίσης, λόγω της σχετικά μικρής ηλεκτραρνητικότητάς του αστατίου, δεν είναι σίγουρο ότι συμπεριφέρονται όμοια με τα υπόλοιπα αλκενυλαλογονίδια.

*
Κατηγορία:Χημικές ομόλογες σειρές
Όροιδος

Ο **Όροιδος** ήταν βασιλιάς των Παραυαίων της Ηπείρου.

Αναφέρεται ότι βασίλεψε την εποχή που βασίλευε στους Μολοσσούς ο Θαρύπας με επίτροπο τον Σαβύλινθο. Το βασίλειό του βρισκόταν στην βόρεια Πίνδο γύρω από τον Αώο ποταμό. Αναφέρεται ότι πήρε μέρος στους Περσικούς πολέμους και ήταν σύμμαχος των Σπαρτιατών.

## Δείτε επίσης
*Αρχαία Ήπειρος
*Κλασική εποχή
*Περσικοί πόλεμοι

## Πηγές
*Παναγιώτης Σταμ. Αραβαντινός, *Χρονογραφία της Ηπείρου : των τε ομόρων ελληνικών και ιλλυρικών χωρών διατρέχουσα κατά σειράν τα εν αυταίς συμβάντα από του σωτηρίου έτους μέχρι του 1854*, Εκ του Τυπογραφείου Σ. Κ. Βλαστού, εν Αθήναις 1856.
*Θουκυδίδου, Βιβλίο Β΄

Κατηγορία:Αρχαίοι Ηπειρώτες
OGLE-2007-BLG-368Lb

Ο **OGLE-2007-BLG-368Lβ** είναι ένας εξωηλιακός πλανήτης που βρίσκεται περίπου 19.230 έτη φωτός μακριά από τη Γη, στον αστερισμό του Σκορπιού. Βρίσκεται σε τροχιά γύρω από το αστέρι OGLE-2007-BLG-368L. Αυτός ο πλανήτης εντοπίστηκε στις 8 Δεκεμβρίου του 2009 με την μέθοδο της βαρυτικής μικροεστίασης (microlensing event) από τον Sumi. Έχει βάρος 6,94% του Δία (δηλαδή 22 φορές αυτό της Γης ) και βρίσκεται 3,3 AU από το αστέρι του. Με βάση αυτές τις ιδιότητες έχει χαρακτηριστεί ως Ψυχρός Ποσειδώνας. Είναι ο δεύτερος Ψυχρός Ποσειδώνας που παρατηρήθηκε, ο πρώτος ήταν ο OGLE-2005-BLG-169Lβ. Αυτός ο πλανήτης είναι πολύ πιθανό να έχει παρόμοιες ατμοσφαιρικές ιδιότητες και εσωτερικός, με τον Ουρανό και Ποσειδώνα .

Κατηγορία:Εξωηλιακοί πλανήτες
Κατηγορία:Γιγάντιοι πλανήτες
Κατηγορία:Σκορπιός (αστερισμός)
Τσίπσετ

μικρογραφία|δεξιά|Intel ICH7 Southbridge σε Intel D945GCPE Desktop Board
Ο όρος **τσίπσετ** αναφέρεται σε ένα σύνολο ολοκληρωμένων κυκλωμάτων (τσιπ), τα οποία είναι σχεδιασμένα να δουλεύουν μαζί. Στο εμπόριο θεωρούνται και πωλούνται ως ένα προϊόν.

## Υπολογιστές
270px|μικρογραφία|Διάγραμμα του τσίπσετ της μητρικής πλακέτας του υπολογιστή.
Στην επιστήμη των υπολογιστών ο όρος τσίπσετ χρησιμοποιείται συνήθως για να αναφερθεί σε μια σειρά από εξειδικευμένα τσιπ, πάνω στη μητρική πλακέτα του υπολογιστή ή πάνω σε μια κάρτα επέκτασης. Το πρώτο τσίπσετ για προσωπικούς υπολογιστές ήταν το NEAT για τον υπολογιστή IBM PC AT και τον επεξεργαστή Intel 80286.

Πιο ειδικά, ο όρος αυτός αναφέρεται σε δύο εξειδικευμένα τσιπ πάνω στη μητρική πλακέτα, στο Northbridge και στο Southbridge. Το Northbridge συνδέει τον επεξεργαστή με τις συσκευές πολύ υψηλής ταχύτητας, δηλαδή την κεντρική μνήμη και τον ελεγκτή γραφικών, ενώ το Southbridge συνδέει τον επεξεργαστή με συσκευές και διαύλους μικρότερης ταχύτητας (π.χ. σκληρός δίσκος, PCI κλπ.). Σε όλα τα σύγχρονα τσίπσετ, το southbridge περιέχει ορισμένους ενσωματωμένους ελεγκτές περιφερειακών συσκευών, όπως Ethernet, USB και συσκευές ήχου.

Ένα τσίπσετ είναι σχεδιασμένο έτσι ώστε να δουλεύει με συγκεκριμένη σειρά επεξεργαστών. Το τσίπσετ παίζει πολύ σημαντικό ρόλο στον καθορισμό της απόδοσης του συστήματος, διότι ελέγχει τις επικοινωνίες και τη μεταφορά δεδομένων μεταξύ του επεξεργαστή και των περιφερειακών συσκευών.

μικρογραφία|Αναλυτικό διάγραμμα της μητρικής πλακέτας.
Ο κατασκευαστής του τσίπσετ τις περισσότερες φορές διαφοροποιείται από τον κατασκευαστή της μητρικής πλακέτας. Μερικοί κατασκευαστές τσίπσετ είναι οι NVIDIA, AMD, VIA, SiS, Intel και η Βroadcom. Οι υπολογιστές της Apple χρησιμοποιούν τσίπσετ σχεδιασμένα αποκλειστικά από αυτήν την εταιρεία, αν και τα τελευταία χρόνια έχει αρχίσει να εκμεταλλεύεται και διαφορετικής κατασκευής τσίπσετ. Ακόμα, ορισμένοι κατασκευαστές εξυπηρετητών (servers) αναπτύσσουν επίσης δικά τους τσίπσετ για τα προϊόντα τους.

Τη δεκαετία του 1980, η εταιρεία Chips and Technologies η οποία ιδρύθηκε από τον Γκόρντον Κάμπελ ήταν η πρωτοπόρος στην κατασκευή τσίπσετ για προσωπικούς υπολογιστές. Εκείνη την εποχή τα τσίπσετ που κατασκευάζονταν δεν αφορούσαν αποκλειστικά τους προσωπικούς υπολογιστές, αλλά περιλάμβανε ακόμα και διαφορετικούς τομείς της πληροφορικής. Το ίδιο τσίπσετ δηλαδή μπορούσε να χρησιμοποιηθεί κατάλληλα για εντελώς διαφορετικούς σκοπούς.

Στους προσωπικούς υπολογιστές και τις κονσόλες βιντεοπαιχνιδιών της δεκαετίας του ’80 και του ’90, ο όρος τσίπσετ χρησιμοποιούνταν για να περιγράψει τα οποιαδήποτε τσιπ γραφικών και ήχου.

Κατηγορία:Αρχιτεκτονική υπολογιστών
Κατηγορία:Ολοκληρωμένα κυκλώματα
Κατηγορία:Μητρική κάρτα
Μπρίστολ

Το **Μπρίστολ** (αγγλικά: *Bristol*) είναι πόλη και κομητεία στη Νοτιοδυτική Αγγλία, Βρίσκεται 171 χλμ. δυτικά του Λονδίνου και 41 χλμ. ανατολικά του Κάρντιφ. 

Με συνολικό πληθυσμό περίπου 473.000 κατοίκους μέσα στα διοικητικά όρια της πόλης  και με μια Ευρύτερη αστική περιοχή με πληθυσμό που υπολογίζεται στους περίπου 1.020.000 κατοίκους  είναι η έκτη και όγδοη μεγαλύτερη πόλη σε πληθυσμό της Αγγλίας και του Ηνωμένου Βασιλείου αντίστοιχα καθώς και η μεγαλύτερη στην Νοτιοδυτική Αγγλία.

## Μεταφορές
Η πόλη εξυπηρετείται από το Αεροδρόμιο του Μπρίστολ.

## Αδελφοποιημένες πόλεις
*  Μπορντώ, Γαλλία το 1947
*  Ανόβερο, Γερμανία το 1947
*  Πόρτο, Πορτογαλία το 1984
*  Τιφλίδα,Γεωργία το 1988
*  Πουέρτο Μοραζάν, Νικαράγουα το 1989
*  Μπέιρα, Μοζαμβίκη το 1990
*  Καντόνα, Κίνα το 2001

## Παραπομπές


Κατηγορία:Πόλεις της Αγγλίας
Περιφερειακή συσκευή

**Περιφερειακή συσκευή** ονομάζεται κάθε συσκευή που συνδέεται με ένα υπολογιστικό σύστημα, δεν αποτελεί μέρος αυτού και εξαρτάται περισσότερο ή λιγότερο από αυτό. Χρησιμοποιείται για την είσοδο και την έξοδο δεδομένων από και προς τον υπολογιστή. Οι περιφερειακές συσκευές διευρύνουν τις δυνατότητες του συστήματος, αλλά δεν επηρεάζουν την επεξεργαστική ισχύ (π.χ. εκτυπωτές, σαρωτές, μικρόφωνα κλπ.).

## Επισκόπηση
Δεν είναι πάντα απολύτως σαφές αν μια συσκευή συγκαταλέγεται στις περιφερειακές ή είναι μέρος του υπολογιστή. Μια κάρτα σύλληψης βίντεο σε έναν υπολογιστή δεν είναι μέρος αυτού αλλά βρίσκεται μέσα στο κουτί του. Ωστόσο αν κάτι μπορεί να θεωρηθεί περιφερειακή ή όχι συσκευή είναι περισσότερο θέμα ονοματολογίας και κατηγοριοποίησης, και δεν είναι σημαντικό ζήτημα.

## Παραπομπές
Διεθνές Αεροδρόμιο Μπρίστολ

Το αεροδρόμιο του **Μπρίστολ** (αγγλ. **Bristol**) (*IATA:  BRS, ICAO: EGGD*) είναι το αεροδρόμιο το οποίο εξυπηρετεί την πόλη του Μπρίστολ.
thumb|left|210px|Ο χώρος του check-in.

## Παραπομπές


* 

Κατηγορία:Αεροδρόμια στην Αγγλία
Κατηγορία:Διεθνή αεροδρόμια